[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 60
                                                              din 31 martie 2022
pentru aprobarea Regulamentului privind asocierea în participațiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 3.234/02.02.2022 şi la Consiliul Local Sighișoara cu nr. 4.715/11.02.2022, de referatul de aprobare, înregistrat cu nr. 3.241/02.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere scrisoarea cu nr. 53/12.01.2022 transmisă de Curtea de Conturi a României prin Camera de Conturi Mureș, înregistrată la Municipiul Sighișoara cu nr. 1.641/18.01.2022, prin care au fost transmise recomandările finale pentru Raportul de audit al performanței întocmit în urma controlului Curții de Conturi cu tema ,,Eficacitatea asocierii în participațiune, concesionării și închirierii bunurilor din domeniul public și privat al municipiuluiˮ;

Având în vedere recomandarea transmisă cu privire la necesitatea elaborării unui Regulament specific privind asocierea în participațiune, prezentată la pct. 1 din Recomandările finale;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;

Având în vedere prevederile Legii nr. 227/2015 privind Codul fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Guvernului nr. 1/2016 - Partea I, pentru aprobarea Normelor metodologice de aplicare a Legii nr. 227/2015 privind Codul fiscal, cu modificările și completările ulterioare;

Având în vedere prevederile Legii nr. 52/2003 privind transparența decizională în administrația publică, republicată;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 3.235/02.02.2022, prin care se propune aprobarea Regulamentului privind asocierea în participațiune;
Având în vedere avizele favorabile ale comisiilor de buget, urbanism, comerț și juridică;
În temeiul art. 129 alin. (2) lit. ,,cˮ și ,,eˮ, alin. (9) lit. ,,aˮ, alin. (14), art. 136 alin. (1), art. 139 alin. (1) și alin. (3) lit. ,,gˮ și a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă Regulamentul privind asocierea în participațiune, potrivit anexei nr. 1 la prezenta hotărâre. 

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Juridic și Direcția Arhitect Șef din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;
  1 ex. Biroul Juridic.

12 ex.  
B.A. 
